CELEX: 62020CA0109
Language: hu
Date: 2021-10-26 00:00:00
Title: C-109/20. sz. ügy: A Bíróság (Nagytanács) 2021. október 26-i ítélete (a Högsta domstolen [Svédország] előzetes döntéshozatal iránti kérelme) – Republiken Polen kontra PL Holdings Sàrl (Előzetes döntéshozatal – Az egyrészről a Belga Királyság kormánya és a Luxemburgi Nagyhercegség kormánya, másrészről a Lengyel Népköztársaság kormánya közötti, a beruházások kölcsönös előmozdításáról és védelméről szóló, 1987. május 19-én aláírt megállapodás – Választottbírósági eljárás – Valamely tagállam beruházója és egy másik tagállam közötti jogvita – Az e megállapodásban előírt, az uniós joggal ellentétes választottbírósági kikötés – Semmisség – Az e jogvitában részes felek közötti ad hoc választottbírósági megállapodás – A választottbírósági eljárásban való részvétel – E másik tagállamnak e választottbírósági megállapodás megkötésére vonatkozó hallgatólagos akaratnyilatkozata – Jogellenesség)

2022.1.3.   
            
            
               HU
            
            
               Az Európai Unió Hivatalos Lapja
            
            
               C 2/6
            
         
      A Bíróság (Nagytanács) 2021. október 26-i ítélete (a Högsta domstolen [Svédország] előzetes döntéshozatal iránti kérelme) – Republiken Polen kontra PL Holdings Sàrl
      (C-109/20. sz. ügy) (1)
      
      (Előzetes döntéshozatal - Az egyrészről a Belga Királyság kormánya és a Luxemburgi Nagyhercegség kormánya, másrészről a Lengyel Népköztársaság kormánya közötti, a beruházások kölcsönös előmozdításáról és védelméről szóló, 1987. május 19-én aláírt megállapodás - Választottbírósági eljárás - Valamely tagállam beruházója és egy másik tagállam közötti jogvita - Az e megállapodásban előírt, az uniós joggal ellentétes választottbírósági kikötés - Semmisség - Az e jogvitában részes felek közötti ad hoc választottbírósági megállapodás - A választottbírósági eljárásban való részvétel - E másik tagállamnak e választottbírósági megállapodás megkötésére vonatkozó hallgatólagos akaratnyilatkozata - Jogellenesség)
      (2022/C 2/08)
      Az eljárás nyelve: svéd
      
         A kérdést előterjesztő bíróság
      
      Högsta domstolen
      
         Az alapeljárás felei
      
      
         Felperes: Republiken Polen
      
         Alperes: PL Holdings Sàrl
      
         Rendelkező rész
      
      Az EUMSZ 267. és EUMSZ 344. cikket úgy kell értelmezni, hogy azokkal ellentétes az olyan nemzeti szabályozás, amely megengedi valamely tagállam számára, hogy egy másik tagállam beruházójával olyan ad hoc választottbírósági megállapodást kössön, amely lehetővé teszi az ugyanezen megállapodással megegyező tartalmú – az e két tagállam által kötött nemzetközi szerződésben szereplő, és ugyanezen cikkekbe ütköző volta miatt semmis – választottbírósági kikötés alapján indított választottbírósági eljárás lefolytatását.
      
         (1)  HL C 161., 2020.5.11.